钦定古今图书集成/明伦汇编/氏族典/第462卷 > 《廖用贤尚友录》 > 顾宪之
## 钦定古今图书集成/明伦汇编/氏族典/第462卷 > 《廖用贤尚友录》 > 顾宪之

按《梁书顾宪之传》，“‘宪之字士思，吴郡吴人也。祖觊之，
宋湘州刺史。宪之举秀才，累迁太子舍人。元徽中，为
建康令，发奸擿伏，时人号曰神明。又清俭彊力，为政
甚得民和，京师饮酒者得醇旨，辄号为顾建康’。齐台
建，为中书侍郎。齐高帝即位，除衡阳内史。建武中，除
给事黄门侍郎，迁太子中庶子，领吴邑中正，改授辅”
国将军、晋陵太守，遇疾还乡里。永元初，征为廷尉，不
拜，除豫章太守。中兴二年，义师平建康，高祖为扬州
牧，征为别驾从事史。比至，高祖已受禅，固求还吴。天
监二年，就家授太中大夫，八年卒。